VISI ŠAJĀ SERIĀLĀ REDZAMIE TĒLI UN NOTIKUMI IR IZDOMĀTI.
JEBKĀDA LĪDZĪBA AR PATIESIEM NOTIKUMIEM VAI PERSONĀM - DZĪVĀM VAI MIRUŠĀM -
IR TIKAI SAKRITĪBA.
Kaut arī tā centrā ir radioaktīvais ierosinātājs,
ar kodolu var rīkoties droši.
Tas ir gluži kā beisbola bumba.
Bet, pakļauts pietiekamam spiedienam,
ko rada, piemēram, sprāgstvielas lādiņi,
tas var būt neiedomājami iznīcinošs.
Rīt, kad veiksim izmēģinājumu,
visas pasaules valdības redzēs jūsu spēku.
Irānas tauta jums pateicas par šo dāvanu, Dr. Pītersen.
Veikšu pēdējās pārbaudes, pirms rīt sāksim pārvietošanu uz izmēģinājuma vietu.
Brālis Kamali uzskata, ka šīs telpas vairs nav drošas.
Tāpēc mēs nolēmām veikt transportēšanu agrāk.
Ko? Nē.
Mēs neesam gatavi.
Mēs esam gatavi, ājatolla.
Nē. Jūs nesaprotat.
Šodien.
Jūs pārvietosiet bumbu šodien.
Jums ir svarīgāks darbs kur citur, Dr. Pītersen.
Es saprotu.
Labi.
Dodiet to man!
Vai izdarījāt to, kas bija jāizdara?
Jā.
LAVASĀNA, TEHERĀNAS PRIEKŠPILSĒTA
Vai bumba ir tur iekšā?
Amerikāņi izsekoja Hasemī ievestās detaļas - tās ir šajos tuneļos.
Tie ir Teherānas metro sistēmas atzarojumi.
Tā nav pabeigta.
Šie tuneļi iet zem parastajiem metro tuneļiem.
Tie ir ļoti dziļi.
Tie ir necaursitami.
CIP mūs informēja, ka bumba tiks pārvietota citur,
lai kodolizmēģinājumu veiktu tuksnesī.
Mēs novērosim katru ieeju, līdz redzēsim kustību.
Un tad?
Kad viņi būs virszemē,
neitralizēsim ar dronu pa ceļam uz izmēģinājuma vietu.
Tātad uzbrukums notiks ārpus pilsētas?
To nedrīkst uzlaist gaisā tur, kur ir tūkstošiem civiliedzīvotāju.
Ja tas būs iespējams.
Uzvelciet tās! Jūs dosieties atpakaļ uz cietumu.
Pītersena meitai zvana no Irānas.
Izseko!
Pītersens zvana meitai.
Čau! Te Dženna. Atzvanīšu, tiklīdz varēšu.
Nezinu, vai esi klausījusies šīs ziņas.
Nezinu, vai sapratīsi šo.
Un man nav daudz laika.
Es tev reiz teicu, ka manas domas vienmēr ir Irānā.
Tu teici, ka tev te ir sirds.
Vai Pītersena meita ir bijusi Irānā?
Vai atceries tās rindas?
"Kā lai cilvēks izbēg no tā, kas paredzēts?
Kā lai aizbēg no sava likteņa?"
Kāpēc viņš viņai to saka?
Viņš to nesaka viņai.
Viņš runā ar mani.
Ceru, ka satikšu tevi ļoti drīz.
Mūsu visu dēļ.
Signāls joprojām aktīvs.
Man ir adrese.
Villa Lavasānā…
Mūsu mērķis ir bumba, nevis zinātnieks.
Tamāra!
Mums jābrauc.
IRGC PRETIZLŪKOŠANAS PĀRVALDE, TEHERĀNA
Vai pārvešanai viss gatavs?
- Jā, kungs. - Jā, kungs.
Viņa neceļ.
Viņa izseko zinātnieka telefonu.
Droši vien ir ceļā uz to Lavasānas villu.
Doktor! Lūdzu, nāciet!
Viņš pārvietojas.
Ja viņš no Lavasānas dosies uz pilsētu, tad brauks caur Kuhpāji.
Brauc, lai esam tur pirmie.
Re, kaut kas notiek pie rūpnīcas.
Daniela, pieslēdzies satelītiem!
Vai varam redzēt, kas furgonā ir?
INFRASARKANAIS REŽĪMS
Infrasarkanais rāda, ka tas izklāts ar svinu.
Tie varētu būt radioaktīvie atkritumi.
To pavada civilie. Nekā īpaši neizskatās.
Seko tam līdzi! Neizlaid no acīm!
Redzu gan furgonu, gan pavadošo.
Nosūti!
Kas ar to mašīnu?
Atver!
PIELIECIETIES!
Brauc!
- Nu taču! Nav nekādas vajadzības. - Piedodiet, ka jums neuzticamies.
Paklausieties! Viņi pārvieto kaujas galviņu.
Mums tā jāatrod.
Jūs to izgatavojāt un nu gribat, lai mēs atrodam…
Tā uzsprāgs.
- Kā jūs zināt? - Es to ieprogrammēju.
Es bumbu sagatavoju un iedarbināju, lai tā detonētu šodien 12.00.
Tas ir pēc nepilnām divām stundām.
Kāpēc jūs tā darījāt?
Es divarpus gadus izlikos,
ka izgatavošu viņiem to bumbu.
Bet tikai tādēļ, lai to iznīcinātu.
Es sagrautu to sasodīto programmu uz visiem laikiem.
- Tai vajadzēja uzsprāgt laboratorijā. - Tas ir neprāts.
Tas būtu izdevies.
Tuneļu dziļums triecienu būtu noturējis.
Jā, bet kā ar radiāciju?
Radiācija nozīmētu, ka viņi vairs nespētu notiekošo noslēpt.
Viņi būtu spiesti ievērot protokolus un pilsētu evakuēt.
- Kā jūs to zināt? - Tā, ka es tos protokolus uzrakstīju.
Visa pasaule redzētu, kādi viņi ir meļi.
To redzētu viņu pašu tauta.
Un kā ar cilvēkiem, ko jūs nogalinātu?
Es veicu aprēķinus.
Zaudēto dzīvību skaits būtu bijis…
Pieņemams?
Neuzdrošinies mani nosodīt!
Cik irāņiem dzīvību atņems
viņu pašu valdība, ja nekas nemainīsies?
Tātad arests un atgriešanās, kad bijām jūs izglābuši…
Viss, ko darījāt, bija daļa no jūsu plāna?
Kad biju sācis, tas bija jānoved līdz galam.
Vai varat to apturēt?
Jā. Varu.
Bet man vajag, lai palīdzi.
Man ir Tamāra.
Vai zināt, kur atrodas kaujas galviņa? To pārvieto.
Tagad paklausies, ko teikšu…
Jūlija! Pēc nepilnām divām stundām tā bumba uzies gaisā.
Kā tu zini?
Man te ir Pītersens.
Viņš uzstādījis bumbu uz 12.00 pēc Teherānas laika.
TEHERĀNA
Ko? Viņš aktivēja bumbu?
Paga!
Vēl viens furgons.
Kas tur notiek?
Acumirkli… Tur nav viens.
Tagad redzu sešus.
Visi izklāti ar svinu un ar pavadošajām mašīnām.
Viņi izmanto mānekļus.
Šīs mašīnas satiksmes plūsmā ir grūti pamanīt.
Uzlauziet pilsētas satiksmes sistēmu!
Mums tās nekavējoties jāaptur.
Gribu, lai izstāsti man visu, ko zini par bumbu,
un taisies no pilsētas prom. Aši!
Pelikān, vai dzirdēji?
Luksoforus, apļus, remontdarbus - visu, kam tiec klāt.
Kungs?
Kaut kas noticis ar satiksmes sistēmu.
Re! Sastrēgums.
Ir ziņas par bumbas atrašanās vietu?
Vai varētu neitralizēt visus furgonus?
Daži mūsu satelīti drīz atslēgsies.
Un izsekot sešus braucošus furgonus reizē tāpat nav iespējams.
Mēs neriskēsim. Jāizseko visi.
Kad atradīsim īsto, neitralizēsim.
Ko? To nevar darīt pilsētā.
Tā kļūtu par "netīro" bumbu. Nogalinātu tūkstošus.
Paklausies manī! Es neriskēšu ar Izraēlas drošību,
paļaujoties uz cilvēku, kurš, kā zinām, ir melojis gadiem
un spēj piemuļķot visu pasauli.
Ja furgonu nevaram atrast, pilsēta jāevakuē.
Ja Irāna var dabūt kodolieroci, ko tā varētu lietot pret mums,
neviens no tiem furgoniem no Teherānas neizbrauks.
- Ja tā bumba uzies gaisā… - Labāk lai uziet gaisā Teherānā.
Atceries, kas esi un kurā pusē, kā tu apgalvo, cīnies.
Ej tu galīgi!
Ja neatradīsim īsto furgonu,
atombumba uzies gaisā pilsētas vidū.
Mēs to atradīsim.
Bet, ja tā būs un par to ziņošu,
Mossad tai uzbruks.
Vai nu kodolsprādziens, vai "netīra" bumba pašā Teherānas sirdī.
Nē, nē.
Mums tas ir jāaptur.
Tu pat nezini, kurš furgons tas ir.
Cik režīma cilvēku to vispār zinātu?
Droši vien saujiņa.
Vienu es varu iedomāties.
Jā.
Ziņo!
Lēnām braucam aiz furgona.
Gaidiet turpmākos rīkojumus!
Brauciet ātrāk!
Jā, kungs.
Ja gribat redzēt Nahidu,
jums ir tieši trīs minūtes, lai iznāktu no ēkas,
nepievēršot sev uzmanību.
Tā, tā… Sveicināti, Kamali kungs!
Es gribēju sarunāt tikšanos
un parunāt par jūsu sievu.
Vai tagad ir īstais brīdis? Nost no ceļa!
Klusu! Neko nesakiet! Nāciet līdzi! Nāciet!
Kāpiet mašīnā! Kustieties!
Iekšā!
Tu teici, ka Nahida ir te.
Dariet, ko viņa liek. Mūsu visu dēļ.
Paliec tuvumā!
Dispečer, novērojiet mašīnu, ko tūlīt aprakstīšu. Jā.
Kāpēc man būtu jātic tam, ko saki?
Kāpēc lai viņa melotu?
Tāpēc, ka viņa melo par visu.
Par šo ne, nolādēts!
Viņa pārkāpa Mossad pavēli, sazinoties ar jums.
Ja furgonu neidentificēsim, viņi ļaus bumbai uzsprāgt.
Un ja identificēsiet?
Es viņiem to neteikšu.
Ja tev taisnība, kāds irāņu zinātnieks ar programmu to varēs apturēt.
Nē. Man jātiek pie bumbas. Tas jādara manuāli.
Tam jābūt man.
Un mums ir mazāk par stundu.
Paklausieties!
Es nešaubos, ka jūs Teherānu mīlat, un jums nevajadzētu šaubīties par mani.
Šīs pilsētas un visu tās iedzīvotāju dēļ.
Nahidas dēļ.
Viņa vēl ir pilsētā?
Ja aizvedīsiet mūs pie kaujas galviņas,
es viņai piezvanīšu un iedošu jums telefonu.
Bet vispirms - lūdzu!
Hallo!
Te Kamali. Kur jūs tagad atrodaties?
Esam nolādētā sastrēgumā uz Laleha bulvāra.
Mums viņi jādabū prom no acīm.
Lai brauc uz ziemeļiem garām Šahrāna ielai uz Sulukunas ceļa.
Nu pasakiet taču!
Pasaki šoferim, lai izbrauc uz Sulukunas ceļa.
Un no šī brīža atbildi tikai uz maniem zvaniem!
Noticis drošības pārkāpums. Mūs ir atraduši.
Jā, kungs.
Mēs tuvojamies.
Klausos.
Interesējošo transportlīdzekli ir piefiksējusi satiksmes kamera.
Brauc pa Šahrāna ielu ziemeļu virzienā.
Paldies.
Tātad visas jūsu runas par mīlestību pret Irānu,
viss, ko teicāt Laridžani,
ir tikai meli?
Pēc visa, ko no režīma puses esmu piecietis pēdējos 20 gados…
Vai zināt, kā tas ir - skatīties spogulī
un saprast, ka mērķis, kura dēļ esi atdevis visu,
mērķis, kuru uzskatīji par svarīgāku nekā sava laulība,
sava meita, sava laime…
bijis nepareizs?
Man kaut kas bija jādara.
Kur, pie velna, ir Tamāra?
Viņa ir izslēgusi telefonu.
Alī, furgons novirzās no kursa.
Tas steidzami jādabū atpakaļ. Kur ir Kamali?
Piezvani viņam! Veicīgi.
Tikmēr nosūti tajā virzienā spēkus!
Ir satelītattēls ar furgonu, kas izbrauc no pilsētas.
Tūlīt dot triecienu!
Itamar, vai vari?
Jā.
Zoben, nosūtu tev mērķa koordinātas.
544582, 230247.
Kad redzi mērķi, ziņo!
Visas vienības uz tuneli, cik ātri var.
Mēs uztveram Sepah mašīnas.
Viņi meklē Kamali.
Ja Tamāra ar viņu ir vienojusies…
- Tu to nezini. Viņa… - Es viņu pazīstu.
Viņas irāniskā puse ņem virsroku. Tas viņu padara par traucēkli.
Jūsu drošība ir apdraudēta.
Iespējams ienaidnieku uzbrukums.
Iebrauciet tuvākajā tunelī!
- Kungs? - Izpildiet pavēli!
Jā, kungs.
Parādiet!
Kungs, zaudējām kontaktu ar furgonu.
Īpašās vienības ir ceļā.
Idioti!
Ātrāk!
Furgons iebrauca tunelī. To vairs neredzam.
Nevaru atrast tuneļa izeju.
Izskatās pēc pamesta ceļa projekta.
Tam seko vieglā mašīna.
Kas šī par izgāztuvi? Man šī vieta nepatīk.
Piezvani Kamali!
Nav zonas.
Brauc mašīna. Kāp ārā!
Tur.
Beidzot.
Piezvani viņai!
Piezvani Nahidai, kā solīji.
Nav zonas.
- Iedod to man! - Es uzmanīšu.
Velns! Mazāk par 12 minūtēm.
Ātri paņem somu!
Nedrīkstam bumbu pazaudēt.
Alī, ātrāk! Iesaisti gaisa spēkus!
Droni gatavi dot triecienu. Līdz mērķim desmit minūtes.
Sepah jau nosūtīja uz turieni vienības.
Viņi nedrīkst nokļūt tur pirmie.
Mums jādabū droni tajā tunelī.
Gaisā ir pacelti helikopteri.
Ir bažas, ka mūsu dronus atklās.
Velns!
Kungs, helikopters jau gaisā.
Uzmanīsi viņu, lai varu uzkāpt augšā?
Tu par mani šaubies?
Tā. Mums ir deviņas minūtes. Tu to vari.
Atceries - tev jātiek sistēmā, neaizķerot palaidēju.
Man ir primārā piekļuve. Redzu drošības protokolu.
Nē. Pagaidi! Sistēma ir aizsargāta.
Ik pēc astoņām sekundēm tiek atiestatīts slēpts autentifikācijas protokols.
Jūs to izdarīsiet.
Vai vari atrast apkārtceļu?
Vai tad jūs nezināt?
Es teicu, ka man vajag tevi.
Līdz mērķim 6 minūtes 15 sekundes.
Varu ierakstīt diagnostikas atjauninājuma pieprasījumu.
Bet man tas būs jāatjauno manuāli.
Tas nozīmē - viena kļūda…
Nepieļauj to, Tamāra!
Tikai iegūsti laiku, lai varu izdarīt, kas jādara.
Ja gribam pilsētu izglābt…
Nahida!
Kur tu esi?
Farāz…
Es tikai gribēju zināt, kur esi.
Viņa tev ļāva man piezvanīt no šī telefona?
Vai tu vēl esi pilsētā?
Nav svarīgi, kur esmu.
Esmu drošībā.
Nē. Tu neesi drošībā.
Farāz, nemeklē mani!
Paklau…
Kā es varu tevi nemeklēt?
Nahida, mīļā!
Farāz, paklau!
Tev jāsaprot.
Man bija izvēle -
palikt vai aizbraukt.
Arī tev bija izvēle.
Irāna vai es.
Es cenšos izglābt gan tevi, gan Irānu.
Man nevajadzēja prasīt no tevis vairāk, kā spēj dot.
Un tāpēc…
no šī brīža tu esi brīvs.
Nahida!
Farāz!
Vai dzirdat, Farāz?
Tie lido šurp.
Lai kur jūs būtu iejaukts, tas ir beidzies.
Viņi ir teroristi.
Viņi grib iznīcināt pilsētu.
Izbeidziet, ģenerāli!
Nerunā man pretī!
Palieciet, kur esat.
Mums viņi jāaptur.
Vai nu mani nošauj…
vai palīdzi.
Teicu - palieciet, kur esat!
Tā, ātri! Mums ir tikai četras minūtes.
Farāz!
Farāz, vai kas atgadījies?
Farāz, vai tu mani dzirdi?
Es tevi mīlu.
Te Zobens. Esmu ceļā uz mērķi.
Droni būs pie mērķa pēc piecām minūtēm.
Sepah tuvojas…
Vienības būs galā pēc dažām minūtēm.
Vai izdarīts?
Domājāt - ļaušu jums tikt cauri sveikā?
Vai izdarīts?
Gandrīz. Vajag vairāk laika, lai sprādzienu apturētu.
Vai mēģināt mani piemuļķot?
Ieroci dezaktivēt?
Nē.
Klau, vēl jāapiet tikai viens protokols.
Ja? Tikai viens.
Tad dabūsiet savu nolādēto bumbu atpakaļ.
Tad dariet to!
Tās tautas dēļ, kas jums ir tik tuva.
Ir gandrīz pusdienlaiks.
Bet vispirms jums viņa jāpalaiž vaļā.
Laidiet viņu vaļā, citādi sprādzienu neapturēšu un mēs visi mirsim.
Es varu to izdarīt viens.
Laidiet viņu vaļā, un dabūsiet savu dārgo bumbu.
Ej!
Tu atradīsi manu meitu. Jā?
Tu viņai izstāstīsi, kas te notika.
Kas īstenībā notika.
Sveikā tu neizspruksi.
Saprati?
Dzīva tu tāpat nepaliksi.
Tagad ej!
Pabeidziet!
Ātrāk! Laiks gandrīz jau beidzies.
- Kas notika? - Te ir Sepah.
Es zinu, kā tikt ārā.
Kas notiks tālāk?
Jūs nosargāsiet kaujas galviņu, izglābsiet savu varoņa reputāciju.
Domājat - tas izdosies?
A grupa, uzmanīgi tuvojieties ieejai tunelī!
Jums to nesaprast.
Runa nav par mani.
Runa ir par manu valsti.
B grupa, palieciet sardzē!
Apstipriniet!
Irāna man ir svarīgāka par visu.
Tiešām?
Droni sasniegs mērķi pēc 90 sekundēm.
Bet jūsu sieva? Nahida?
Redziet, Tamāra zināja.
Zināja, ka jums būs jāiziet no tuneļa, lai ar viņu parunātu.
Ko jūs gribat teikt?
Tas ir izdarīts.
Ko jūs darāt?
Viņa zināja, ka tā būs mūsu izdevība.
Dod roku!
Nāc!
Viss kārtībā?
Ātrāk! Mums ir 30 sekundes.
Līdz mērķim 20 sekundes.
Pirmā vienība iet iekšā.
"Kā lai aizbēg no sava likteņa?"
Ko esat izdarījis?
Labāko mums abiem.
Vai tas…
Parastais - nav kodolsprādziens.
Vai tas ir kodols?
Mēs to izņēmām.
Jūlija,
man ir kodols.
Viņa to paveica.
Ko tagad?
Mums jātinas.
Tulkojusi Inguna Puķīte